63 . Ársþing ÍBA verður haldið í Íþróttahöll Akureyrar þann 25. apríl nk. , kl. 17:30 . Dagskrá ársþingsins er með hefðbundnu sniði ásamt tveimur áhugaverðum fyrirlestrum í MeToo umræðuna frá þeim Magnúsi Orra Schram , stjórnarmanni UN Women og Önnu Soffíu Víkingsdóttur , júdókonu ársins 2017 frá Júdósambandi Íslands . Undir sjötta lið dagskrár mun svo stjórn ÍBA óska eftir að ræða þrjú mál . Í fyrsta lagi hvort halda skuli ársþing bandalagsins árlega en ekki annað hvert ár líkt og lög ÍBA kveða á um . Í öðru lagi málefni tengd MeToo og mótun siðaregla bandalagsins sem aðildarfélög geta nýtt sér í sínu starfi og að lokum hvort þörf sé á að gera aðgerðaráætlun í framhaldi af nýrri íþróttastefnu Akureyrarbæjar og ÍBA til að koma stefnunni í framkvæmd með árangursríkum hætti . Sem dæmi þarf að ræða hvernig við stuðlum að færri , stærri og faglegri íþróttafélögum og þá þarf að forgangsraða uppbyggingu íþróttamannvirkja og ekki síst að ákveða framtíðarstaðsetningar nýrra mannvirkja . Nú hafa sem dæmi bæði Þór og KA kynnt framtíðarsýn sinna svæða og gera bæði félög ráð fyrir mikilli uppbyggingu mannvirkja á sínum svæðum fyrir hinar ýmsu íþróttagreinar . Stjórn mun svo leggja til að undir 10. lið dagskrá verði komið á fót nefndum sem fjalla annars vegar um mótun siðaregla og hins vegar um mótun aðgerðaráætlunar .